དབུས་སྐད་ཀྱི་ཁྱད་ཆོས་ལ།དང་པོ་གསལ་བྱེད་སུམ་ཅུའི་ནང་སྒྲ་ལྡན་ཡལ་ཅིང་།སྔོན་རྗེས་མགོ་འདོགས་ཀྱི་སྒྲ་ཉམས་ཏེ་བརྡ་ཐ་སྙད་ཀྱི་དབྱེ་བ་ང་རོའི་སྟེང་ནས་འབྱེད་པ་བྱུང་བ་དང་།ང་རོ་གསར་བ་བཞི་ཙམ་བྱུང་ཡོད།འདི་སྐད་ཀྱི་ཆོས་ཉིད་དང་ཡང་མཐུན་ལ།ཨམ་སྐད་དང་ཁམས་སྐདཁམས་སྐད་ལ་ང་རོ་ཁ་ཤས་བྱུང་ཡོདལའང་རིམ་གྱིས་འདི་ལྟ་བུའི་འགྱུར་བ་ཡོང་རྒྱུ་སྨྲ་མ་དགོས་ཏེ།བོད་སྐད་ཀྱི་ཕྱི་མོར་འབོད་པའི་རྒྱལ་རོང་སྐད་ནས་ཨམ་སྐད་དང་ཁམས་སྐད།དབུས་གཙང་སྐད་སོགས་གཞུང་ཕྱོགས་ཀྱི་ལོ་རྒྱུས་ལས་ཀྱང་ཆོས་ཉིད་འདི་གསལ་བྱེད་བྱ་ཐུབ་ལ།ཐ་ན་ཡུལ་ལུང་གཅིག་ལ་མཚོན་ནའང་དེ་ལྟར་ཡིན་ཏེ།ལོ་ལྔ་བཅུའི་གོང་གི་ཨ་མདོའི་རྩེ་ཁོག་གི་སྐད་དང་ད་ལྟའི་སྐད་གཉིས་ལ་ཁྱད་པར་ཤོར་ཚར་བ་ལྟ་བུ་བདེན་པར་གྲུབ་པའོ།།